અંગ્રેજી સમાચાર પત્ર 'ટાઇમ્સ ઓફ ઇન્ડિયા'એ કોંગ્રેસ સંબંધિત સૂત્રના માધ્યમથી સમાચાર આપ્યો છે તેમાં કહેવામાં આવ્યું છે કે,કપિલ સિબ્બલે જે સિદ્ધાંત અનામત માટે પાટીદારોને બતાવ્યો છે તે મુજબ ''બંધારણની કલમ 31 અને 38 (2) હેઠળ એવો વિકલ્પ છે જે મુજબ રાજ્ય સરકાર તેની બંધારણીય જવાબદારીઓ પુરી કરવા કોઇ કાનૂન લાવી શકે અને આ કાનૂનને કોર્ટમાં પડકારી શકાય નહીં.'' ઉલ્લેખનિય છે કે,સિબ્બલે જે પ્રસ્તાવ મૂક્યો છે તે અનામત વર્ગો માટે નક્કી કરવામાં આવેલા 49 ટકા હેઠળ નહીં હોય.